open-index/open-wikipedia-markdown huggingface dataset:
ডোমিনিকা জাতীয় ফুটবল দল

**ডোমিনিকা জাতীয় ফুটবল দল** () হচ্ছে আন্তর্জাতিক ফুটবলে ডোমিনিকার প্রতিনিধিত্বকারী পুরুষদের জাতীয় দল, যার সকল কার্যক্রম ডোমিনিকার ফুটবলের সর্বোচ্চ নিয়ন্ত্রক সংস্থা ডোমিনিকা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৪ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৩২ সালে, ডোমিনিকা প্রথমবারের মতো আন্তর্জাতিক খেলায় অংশগ্রহণ করেছে; ডোমিনিকায় অনুষ্ঠিত উক্ত ম্যাচে ডোমিনিকা মার্তিনিককে ১–০ গোলের ব্যবধানে পরাজিত করেছে।

১২,০০০ ধারণক্ষমতাবিশিষ্ট উইন্ডসর পার্কে *লস পেরিকোস* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ডোমিনিকার রাজধানী রোজোয় অবস্থিত। বর্তমানে এই দলের ম্যানেজারের দায়িত্ব পালন করছেন রাজেশ লাচ্ছু এবং অধিনায়কের দায়িত্ব পালন করছেন ফারে পেতিত-ক্যানেলের গোলরক্ষক গ্লেনসন প্রিন্স।

ডোমিনিকা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও ডোমিনিকা এপর্যন্ত একবারও অংশগ্রহণ করতে সক্ষম হয়নি।

গ্লেনসন প্রিন্স, চ্যাড বার্ট্রান্ড, ম্যালকম জোসেফ, জুলিয়ান ওয়েড এবং কার্লসন বেঞ্জামিনের মতো খেলোয়াড়গণ ডোমিনিকার জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০১০ সালের নভেম্বর মাসে প্রকাশিত র‌্যাঙ্কিংয়ে ডোমিনিকা তাদের ইতিহাসে সর্বপ্রথম সর্বোচ্চ অবস্থান (১২৮তম) অর্জন করে এবং ২০০৯ সালের জুলাই মাসে প্রকাশিত র‌্যাঙ্কিংয়ে তারা ১৯৮তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ডোমিনিকার সর্বোচ্চ অবস্থান হচ্ছে ৫৯তম (যা তারা ১৯৩৮ সালে অর্জন করেছিল) এবং সর্বনিম্ন অবস্থান হচ্ছে ১৯৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
* ফিফা-এ ডোমিনিকা জাতীয় ফুটবল দল  
* কনকাকাফ-এ ডোমিনিকা জাতীয় ফুটবল দল  

বিষয়শ্রেণী:ডোমিনিকা জাতীয় ফুটবল দল
বিষয়শ্রেণী:উত্তর আমেরিকার জাতীয় ফুটবল দল
বিষয়শ্রেণী:ক্যারিবীয় জাতীয় ফুটবল দল
নূরুল আনোয়ার (বই)

***নূরুল আনোয়ার*** ( আরবি : نور الأنوار ; ইংরেজি : *Nur-ul-Anuwar*) হল ইসলামি শরিয়াতের একটি জ্ঞানশাস্ত্রীয় প্রসিদ্ধ গ্রন্থ যা উসুলে ফিকহ সম্পর্কিত। এটিতে চার প্রকারের আইনশাস্ত্রের সংজ্ঞা, বিধান রীতি রয়েছে। এর লেখক হলেন শায়খ আহমদ মোল্লা জিউন। তিনি একজন ভারতীয় মুসলিম পণ্ডিত । গ্রন্থটি মূলত ইসলামি আইনশাস্ত্রের নীতি নিয়ে প্রণীত বিখ্যাত গ্রন্থ *আল-মানার*-এর ভাষ্য । আর *আল-মানার*-এর রচয়িতা আবুল বারাকাত আবদুল্লাহ বিন আহমদ যিনি হাফিজ-উদ্দিন নাসফি নামেও পরিচিত। *নূরুল আনোয়ার* গ্রন্থটি মোল্লা জিউন  মক্কায় হজ্জের সফরে রচনা করেছিলেন ।
## হাশিয়া ও শরাহ
পরবর্তীতে এই বইটির উপর অনেকেই হাশিয়া ও শরাহ (ব্যাখ্যাগ্রন্থ) লেখেন। এদের মধ্যে উল্লেখযোগ্য হল :

* *কামরুল আকমার হাশিয়ায়ে নুরুল আনোয়ার*
* *আজহারুল আজহার শরহে নূরুল আনোয়ার* মাওলানা উবায়দুল হক সাহেবের উর্দু শরাহ

## তথ্যসূত্র

বিষয়শ্রেণী:ইসলামি সাহিত্য
বিষয়শ্রেণী:আরবি ভাষার বই
লোহরি

**লোহরি** একটি জনপ্রিয় শীতকালীন লোক-উৎসব যা মূলত ভারতীয় উপমহাদেশে উদযাপিত হয়। লোহরি উৎসব সম্পর্কে একাধিক কিংবদন্তি ও তাৎপর্য রয়েছে এবং এগুলোর বেশিরভাগই উৎসবটিকে পাঞ্জাব অঞ্চলের সাথে সম্পৃক্ত বলে ইঙ্গিত করে। অনেকেই বিশ্বাস করে যে এই উৎসবটি দক্ষিণায়ণের শেষ সূচিত করে। ভারতীয় উপমহাদেশের উত্তর অঞ্চলের হিন্দু ও শিখ ধর্মাবলম্বীরা লোহরিকে শীতের শেষ বলে চিহ্নিত করে। তারা এটিকে লম্বা দিনের আগমন এবং সূর্যের উত্তরায়ণকে স্বাগত জানানোর ঐতিহ্য বলে মনে করে। এটি চান্দ্র-সৌর বিক্রম সংবৎ (সৌর-চান্দ্র বিক্রমী বর্ষপঞ্জি) সৌর অংশ অনুযায়ী মকর বা পৌষ সংক্রান্তির আগের রাতে পালন করা হয়। এই উৎসব মাঘী নামেও পরিচিত এবং প্রতি বছর এটি প্রায় একই তারিখে (১৩ জানুয়ারি) পড়ে।

ভারতের পাঞ্জাব, জম্মু ও কাশ্মীরের জম্মু অঞ্চল এবং হিমাচল প্রদেশে  লোহরি একটি সরকারি ছুটির দিন হিসেবে স্বীকৃত। উৎসবটি দিল্লি এবং হরিয়ানায়ও উদযাপিত হয় তবে তা কোনো সরকার ঘোষিত (গেজেটেড) ছুটি নয়। এই সমস্ত অঞ্চলের হিন্দু, শিখ এবং মুসলমানরা এই উৎসবটি পালন করে। পাকিস্তানের পাঞ্জাবে এটি সরকারিভাবে পালন করা হয় না, তবে খ্রিস্টান, হিন্দু, শিখ এবং কিছু মুসলমানেরা পাঞ্জাবের গ্রামাঞ্চলে এবং ফয়সালাবাদ ও লাহোর শহরে উৎসবটি পালন করে থাকে।

## তারিখ
লোহরি উৎসব মূলত বিক্রম সংবতের সাথে যুক্ত এবং ভারতবর্ষের অন্যান্য অঞ্চলে মকর সংক্রান্তি হিসাবে মাঘী উৎসব উদযাপনের আগের দিন এটি উদযাপিত হয়। লোহরি সর্বদা পৌষ মাসে পড়ে এবং সৌর-চান্দ্র পাঞ্জাবী দিনপঞ্জিকার সৌর অংশ অনুসারে নির্ধারণ করা হয় যা বেশিরভাগ বছরেই গ্রেগরীয় বর্ষপঞ্জির ১৩ই জানুয়ারির কাছাকাছি হয়।

## তথ্যসূত্র

বিষয়শ্রেণী:হিন্দু উৎসব
বিষয়শ্রেণী:ভারতের হিন্দু উৎসব
বিষয়শ্রেণী:ভারতের ধর্মীয় উৎসব
বিষয়শ্রেণী:পাঞ্জাব
বিষয়শ্রেণী:ভারতের নবান্ন উৎসব
বিষয়শ্রেণী:পাঞ্জাবের উৎসব
বিষয়শ্রেণী:জানুয়ারি উদ্‌যাপন
বিষয়শ্রেণী:শীতকালীন উৎসব
বিষয়শ্রেণী:হরিয়ানার সংস্কৃতি
বিষয়শ্রেণী:ডোগরা ব্যক্তি
বিষয়শ্রেণী:দিল্লির উৎসব
বিষয়শ্রেণী:হিমাচল প্রদেশের উৎসব
বিষয়শ্রেণী:ভারতের লোক উৎসব
বিষয়শ্রেণী:অগ্নি জড়িত ঐতিহ্য
জ্যোতি হেগড়ে

**জ্যোতি হেগড়ে** ধ্রুপদী ঘরানার একজন রুদ্রবীণা ও সেতার শিল্পী। তিনি ১২ বছর বয়স থেকে সংগীত চর্চা করেছেন এবং ধরওয়াদের কর্ণটাক বিশ্ববিদ্যালয় থেকে সংগীতে স্নাতকোত্তর অর্জন করেছেন। তিনিই হলেন বিশ্বের রুদ্রবীণার প্রথম মহিলা বাদ্যকর। তিনি আকাশবাণী-এর রুদ্রবীণা ও সেতার *গ্রেড-এ* শিল্পী এবং নিয়মিত কনসার্টের জন্য অংশগ্রহণ করেছেন।

## পেশা
তাঁর রেকর্ডিং আছে Rare Instruments - Rudra Veena (ASA Music, 2012)।

## ব্যক্তিগত জীবন
তিনি জি.এস হেগড়ে সাথে বিবাহিত এবং একটি পুত্রসন্তান রয়েছে।

## পুরস্কার এবং স্বীকৃতি
জ্যোতি হেগড়ে পুরস্কার পেয়েছেন- নাদ নিধি পুরস্কার (Naada Nidhi award), কলা চেতনা ও ধ্রুপদমণি।

## তথ্যসূত্র

বিষয়শ্রেণী:হিন্দুস্তানি বাদ্যযন্ত্রী
বিষয়শ্রেণী:সেতার বাদক
বিষয়শ্রেণী:ভারতীয় নারী ধ্রুপদী সংগীতশিল্পী
বিষয়শ্রেণী:২১শ শতাব্দীর ভারতীয় নারী সঙ্গীতজ্ঞ
বিষয়শ্রেণী:২১শ শতাব্দীর ভারতীয় সঙ্গীতজ্ঞ
বিষয়শ্রেণী:কর্ণাটক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কর্ণাটকের সঙ্গীতজ্ঞ
বিষয়শ্রেণী:কর্ণাটকের নারী সঙ্গীতজ্ঞ
বিষয়শ্রেণী:জীবিত ব্যক্তি
বিষয়শ্রেণী:১৯৬৩-এ জন্ম
বিষয়শ্রেণী:উত্তর কন্নড় জেলার ব্যক্তি
আহমেদ ইকবাল হায়দার

**আহমেদ ইকবাল হায়দার** একজন বাংলাদেশী নাট্য নির্দেশক। ২০১২ সাল পর্যন্ত তিনি মোট ৫৬টি নাটক পরিচালনা করেছেন। বর্তমানে তিনি থিয়েটার ইনস্টিটিউট চট্টগ্রামের আর্টিস্টিক পরিচালক হিসেবে দায়িত্ব পালন করছেন। নাট্যজগতে অবদানের স্বীকৃতি স্বরূপ ২০২১ সালে তিনি শিল্পকলায় (নাটক) একুশে পদক লাভ করেন।

## জীবনী
আহমেদ ইকবাল হায়দারের জন্ম চট্টগ্রাম জেলার পটিয়া উপজেলার সুচক্রদণ্ডী গ্রামে। তার বাবা কায়কোবাদ আহমেদ ও মা জেবুন্নেছা বেগম। ছয় ভাই ও এক বোনের মধ্যে তিনি চতুর্থ। আবদুল করিম সাহিত্যবিশারদ ও ড. আহমদ শরীফ আহমেদ ইকবাল হায়দারের নিকটাত্মীয়।
১৯৭৫ সালে তার নাট্য জীবনে আত্মপ্রকাশ ঘটে। চট্টগ্রামের ‘তির্যক’ নাট্যদলের দলপ্রধান তিনি।
হায়দার আন্তর্জাতিক থিয়েটার ইনস্টিটিউট বাংলাদেশের সাংগঠনিক সম্পাদক এবং তিনি ৩১, ৩২ ও ৩৩তম আইটিআই ওয়ার্ল্ড কনগ্রেসে বাংলাদেশের প্রতিনিধি হিসেবে অংশ নেন।

## কর্ম
তার পরিচালিত উল্লেখযোগ্য নাটকের মধ্যে রয়েছে:
* *বিসর্জন* (রবীন্দ্রনাথ ঠাকুর)
* *রথযাত্রা* (রবীন্দ্রনাথ ঠাকুর)
* *রক্তকরবী* (রবীন্দ্রনাথ ঠাকুর)
* *রাজা* (রবীন্দ্রনাথ ঠাকুর)
* *ডাকঘর* (রবীন্দ্রনাথ ঠাকুর)
* *মার্চেন্ট অব ভেনিস* (উইলিয়াম শেক্সপিয়ার)
* *ওয়েডিপাস* (সফোক্লেস)
* *মধুমালা* (কাজী নজরুল ইসলাম)
* *বুড়ো শালিকের ঘাড়ে রো* (মাইকেল মধুসূদন দত্ত)
* *দ্বার রুদ্ধ* - জঁ-পল সার্ত্র
* *আততায়ী* (সেলিম আল দীন)
* *স্মৃতি: ৭১* (জিয়া হায়দার)
* *তরঙ্গভঙ্গ* (সৈয়দ ওয়ালীউল্লাহ)
* *সোয়াত* (মামুনুর রশীদ)

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাংলাদেশী থিয়েটার পরিচালক
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:২০২১-এ একুশে পদক বিজয়ী
বিষয়শ্রেণী:পটিয়ার ব্যক্তি
বিষয়শ্রেণী:একুশে পদক বিজয়ী
মৈথিলি কুমার

**মৈথিলি কুমার** একজন নৃত্যশিল্পী, শিক্ষক এবং নৃত্য পরিকল্পক। তিনি ভারতনাট্যম, কুচিপুড়ি এবং ওড়িশি শৈলীতে ভারতীয় ধ্রুপদী নৃত্য পরিবেশন করেন। তিনি স্যান হোসের অভিনয় নৃত্য সংস্থার প্রতিষ্ঠাতা এবং তিনি ক্যালিফোর্নিয়া বিশ্ববিদ্যালয়, সান্টা ক্রুজ-এ নৃত্যের প্রভাষক।

## জীবনী
১৯৮০ সাল থেকে সান জোসের অভিনয় নৃত্য সংস্থার প্রতিষ্ঠাতা ও পরিচালক হিসাবে তিনি এক শতাধিকেরও অধিক নৃত্যশিল্পীকে প্রশিক্ষণ দিয়েছেন এবং একক আত্মপ্রকাশে উপস্থাপন করেছেন। তিনি বেশ কয়েকটি বহু-সাংস্কৃতিক সংস্থার সাথে ব্যাপকভাবে একত্রে কাজ করেছেন। তিনি স্যান হোসে স্টেট ইউনিভার্সিটি এবং স্ট্যানফোর্ড বিশ্ববিদ্যালয়ে নাচ শিখিয়েছেন।

কুমারের দুই মেয়ে রাসিকা এবং মালবিকা নৃত্য সংস্থায় সক্রিয় এবং তারা ৪ বছর বয়স থেকেই ধ্রুপদী ভারতীয় নৃত্যের প্রশিক্ষণ পেয়েছে।

বিভিন্ন সংস্থার সাথে একত্র পরিবেশনায় অন্তর্ভুক্ত আছে:

* কত্থক বিশেষজ্ঞ চিত্রেশ দাশ এবং তাঁর নৃত্য সংস্থার সাথে *দ্যা গুরু*,
* জাপানী ড্রামিং কর্পস সান জোসে তাইকো, মার্গারেট উইংগ্রোভ এবং তার আধুনিক নৃত্য সংস্থার সাথে *ইন দ্যা স্পিরিট* (১৯৯৩) ;
* বালিনীয় সংগীত এবং নৃত্যের গামেলান সেকার জয়ার সাথে *দ্য রামায়ণ* (১৯৯৭)  এবং
* তিনটি ভিন্ন ভারতীয় ধ্রুপদী নাচের শৈলীযুক্ত *বন্দে মাতরম - মাদার, আই বাও টু দি*(১৯৯৭);
* শ্যাডো মাস্টার ল্যারি রিড এবং শ্যাডো লাইট প্রোডাকশনের সাথে *দ্য পাওয়ার অফ স্যাটার্ন*(১৯৯৯);
* সান ফ্রান্সিসকোর এশিয়ান আর্ট মিউজিয়ামের জন্য *গান্ধী -মহাত্মা* (১৯৯৫)।

## পুরস্কার
২০১০ সালে তিনি সান ফ্রান্সিসকো নৃতাত্ত্বিক নৃত্য ফেস্টিভ্যাল দ্বারা মালোঙ্গা ক্যাসক্লোলার্ড লাইফটাইম অ্যাচিভমেন্ট পুরস্কারে ভূষিত হয়েছেন। কুমার ১৯৮৯ থেকে ১৯৯৩ অবধি নৃত্য পরিকল্পনার ফেলোশিপ এবং ১৯৮৯ সালে ন্যাশনাল এন্ডোমেন্ট অব আর্টস থেকে একজন শিক্ষকের স্বীকৃতি প্রশংসাপত্র পেয়েছিলেন।

## আরও দেখুন
* নাচে ভারতীয় মহিলারা
* ক্যালিফোর্নিয়ার সান জোসে থেকে লোকদের তালিকা

## তথ্যসূত্র

## মন্তব্য
*
*
*
*
*
*
*

বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:মার্কিন নারী নৃত্যশিল্পী
বিষয়শ্রেণী:কুচিপুড়ি নৃত্যশিল্পী
বিষয়শ্রেণী:২০শ শতাব্দীর মার্কিন নৃত্যশিল্পী
বিষয়শ্রেণী:ভারতীয় বংশোদ্ভূত মার্কিন নারী শিল্পী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:২০শ শতাব্দীর মার্কিন নারী
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:ভারতীয় বংশোদ্ভূত মার্কিন শিল্পী
বিষয়শ্রেণী:২০শ শতাব্দীর ভারতীয় নারী শিক্ষাবিদ
শিগমো

থাম্ব|296x296পিক্সেল|শিগমোতে অল্পবয়স্ক একটি ছেলে
**শিগমো** বা **শিশিরোৎসব**  ভারতের গোয়া রাজ্যের হিন্দু সম্প্ৰদায়ের মাঝে উদযাপিত একটি প্ৰধান বসন্তোৎসব। এটি  ভারতীয় হোলি বা দোলযাত্রা  উৎসবের একটি অংশ যা গোয়ার কোঙ্কণী অভিবাসীরাও উদ্‌যাপন করে।

## ব্যুৎপত্তি
শিগমো একটি কোঙ্কণী শব্দ যা প্রাকৃত শব্দ *সুগিমাহো* এবং সংস্কৃত শব্দ *সুগ্ৰীস্মক* থেকে উদ্ভূত হয়েছে।

## বর্তমান শিগমো
সাম্প্রতিক কালে রাজ্য সরকার আঞ্চলিক পৌরাণিক কাহিনী এবং ধর্মীয় দৃশ্যগুলো চিত্রিত করে ঐতিহ্যবাহী লোকশিল্পী ও রাস্তার নৃত্যশিল্পীদের সমন্বয়ে সরকারি শিগমো প্যারেড বা পদযাত্রাগুলোর পৃষ্ঠপোষকতা করেছে। এছাড়া শিগমো উৎসব গোয়ার বিভিন্ন গ্রামীণ অঞ্চলেও উদযাপিত হচ্ছে, পনেরো দিন জুড়ে বিভিন্ন এলাকায় উদ্‌যাপনের জন্য বিভিন্ন দিন নির্ধারিত থাকে। তবে প্রতি বছর মার্চ মাসের দিকেই তা পালন করা হয়। এটি হিন্দু চন্দ্র ক্যালেন্ডারের সাথে যুক্ত, তাই গ্রেগরিয়ান ক্যালেন্ডার অনুসারে এর তারিখটি পরিবর্তিত হয়।

## বিভিন্নতা
*শিগমো* উৎসবের দুটি রূপ রয়েছে: *‘ঢাকটো শিগমো’*  (ছোট শিগমো) এবং *‘ভাদলো শিগমো’* (বড় শিগমো)।  *ঢাকটো শিগমো* সাধারণত কৃষক, শ্রমিকশ্রেণি এবং গ্রামীণ জনগোষ্ঠীর মাঝে উদযাপিত হয়। অন্যদিকে *ভাদলো শিগমো* আরও বড় পরিসরে উদযাপিত হয় যা সকল শ্রেণির মানুষই সম্মিলিতভাবে পালন করে।

## লোকসঙ্গীত ও নৃত্য, মন্দির উৎসব
*ঢাকটো শিগমো* প্রধানত লোকসঙ্গীত ও লোকনৃত্যের উৎসব হিসাবে  এবং *ভাদলো শিগমো* গ্রামীণ মন্দিরে *পরিবেশিত* একটি উৎসব হিসাবে বিবেচিত হয়। এটি একই সময়ে বিভিন্ন মন্দিরে বিভিন্ন তারিখে উদযাপিত হয়। প্রথম দিন ঠাকুরব্যক্তি স্নান করে গেরুয়া পোশাক পরিধান করেন। খাবার উৎসর্গের পরে একটি ভোজ অনুষ্ঠিত হয়। শিগমো জাম্বাবলি, ফাদারপ্যা, কানসরপাল  এবং ধরগলে মন্দিরে উদযাপিত হয় যা গোয়া ও তার পার্শ্ববর্তী রাজ্যে বেশ বিখ্যাত এবং বিপুল সংখ্যক ভক্ত ও পর্যটকদের আকর্ষণ করে।

## তথ্যসূত্র

বিষয়শ্রেণী:বসন্ত উৎসব
বিষয়শ্রেণী:ভারতের লোক উৎসব
বিষয়শ্রেণী:হোলি
বিষয়শ্রেণী:হিন্দু উৎসব
বিষয়শ্রেণী:ভারতের হিন্দু উৎসব
বিষয়শ্রেণী:ভারতের ধর্মীয় উৎসব
বিষয়শ্রেণী:গোয়ায় হিন্দুধর্ম
বিষয়শ্রেণী:ভারতের বসন্ত উৎসব
বিষয়শ্রেণী:গোয়ার উৎসব
ইস্টার্ন টিউবস লিমিটেড

**ইস্টার্ন টিউবস লিমিটেড** বাংলাদেশ সরকারের মালিকানাধীন একটি লাইট প্রস্তুতকারক সংস্থা।

## ইতিহাস
ইস্টার্ন টিউবস লিমিটেড ১৯৬৪ সালের ২৩ অক্টোবর ঢাকার তেজগাঁও শিল্পাঞ্চলে প্রতিষ্ঠিত হয়েছিল। এটি জাপানের তোশিবা কর্পোরেশন থেকে প্রযুক্তিগত সহায়তা পেয়েছিল। বাংলাদেশ স্বাধীন হওয়ার পরে ১৯৭২ সালে এই সংস্থাটিকে বাংলাদেশ সরকার পরিত্যক্ত ঘোষণা অতঃপর জাতীয়করণ করে। এটি শিল্প মন্ত্রণালয়ের অধীনে বাংলাদেশ ইস্পাত ও প্রকৌশল কর্পোরেশনের মালিকানায় পরিচালিত হয়।

কোম্পানিটি ১৯৯২ সাল পর্যন্ত ফ্লুরোসেন্ট মার্কেটে একচেটিয়া অবস্থা উপভোগ করেছিল, যখন বাজারটি খোলা হয়েছিল, তখন সংস্থাটি মুক্ত বাজারের সাথে খাপ খাইয়ে নিতে ব্যর্থ হয়েছিল এবং রাজস্ব হ্রাস পায়।

২০১১ সালে, ইস্টার্ন টিউবস লিমিটেড ফ্লুরোসেন্ট ল্যাম্প চালু করার পরিকল্পনা ঘোষণা করেছিল।  ২০২০ সালে, ইস্টার্ন টিউবস লিমিটেড দক্ষিণ কোরিয়ার একটি সংস্থা হরমানিকোম লিমিটেডের তেজগাঁওয়ে প্রযুক্তিগত সহায়তায় এলইডি লাইট বাল্ব তৈরির পরিকল্পনা ঘোষণা করেছে। 
## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:১৯৬৪-এ প্রতিষ্ঠিত পাকিস্তানি কোম্পানি
বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
উদ্ভিদ কিউটিকল

থাম্ব|কিউটিকল
**উদ্ভিদ কিউটিকল** হচ্ছে পলিস্যাকারাইড, কিউটিনের কতিপয় ম্যাক্রোমলিকিউল ও পানিতে দ্রবীভূত লিপিড (ওয়াক্স) দ্বারা তৈরি জটিল কাঠামো।

## গঠন
থাম্ব|মেসোফাইট পাতার উপরের আবরণে কিউটিকল উপরিতল
উদ্ভিদ কিউটিকলের গঠনের সাথে পলিস্যাকারাইড কোষপ্রাচীর গঠনের সাদৃশ্য রয়েছে। যদিও পলিস্যাকারাইড কোষ প্রাচীর গঠন ও কিউটল গঠন এক না কিন্তু শারীরবৃত্তীয়ভাবে এদের গঠনের মধ্যে মিল পাওয়া যায়। অর্থাৎ, কোষ প্রাচীরের লিপিডের বিশেষ রকম পরিবর্তন কিউটিকলে দেখা যায়। উদ্ভিদ কিউটিকল প্রধানত নির্মিত কিউটিন ও ওয়াক্সের সংমিশ্রণ দ্বারা। এটি মূলত মোমের (ওয়াক্স) মোটা একটি স্তর যা এপিডার্মিসের বাইরের অংশ ঢেকে রাখে। কিউটিকলের মধ্যে যে কিউটিন রয়েছে তা প্রস্তুত হয় C16 ও C18 ফ্যাটি হাইড্রোক্সাইড যা নিজেদের সাথে ও গ্লাইসেরোলের সাথে মিশে থাকে। অন্যদিকে, কিউটিকুলার ওয়াক্স দ্রবণে দ্রবীভূত লিপিড থেকে তৈরি হয় যারা সকলেই দীর্ঘ ফ্যাটি এসিড শিকল হতে উদ্ভূত যেমন এলকেন, কিটোন, এলডিহাইড, এস্টার ইত্যাদি।

ওয়াক্স (পানিতে দ্রবীভূত লিপিড) কিউটিকলের ভেতরে এপিকিউটিকুলার ওয়াক্স হিসেবে জমা থাকে। এই এপিকিউটিকুলার ওয়াক্স উদ্ভিদপৃষ্ঠকে স্বতন্ত্র ম্যাক্রোস্কোপিক পৃষ্ঠের যোগান দেয়। এর ফলেই উদ্ভিদের কিছু পাতা ও ফলমূল মসৃণ হয়। উদ্ভিদের বাইরের ত্বকও মসৃণ হয় এর কারনেই। পাশাপাশি এপিকিউটিকুলার ওয়াক্স অনেক বেশি এপোলার৷ যার দরুন এটি প্রচন্ড রুক্ষতা প্রদর্শন করতে পারে ও প্রস্বেদনিক ক্ষতি থেকে উদ্ভিদকে রক্ষা করে। 

## কর্মকাণ্ড

উদ্ভিদের কিউটিকল উদ্ভিদের একদম বাইরের স্তর যা সরাসরি বাইরের পরিবেশের সাথে মিথস্ক্রিয়া করে। এটি উদ্ভিদের পাতা, ফুল, ফল ইত্যাদি বাহ্যিক অংশকে তীব্র তাপমাত্রা, আল্ট্রাভায়োলেট রশ্মি, রাসায়নিক আক্রমণ, যান্ত্রিক আঘাত ও কীট-পতঙ্গের আক্রমণ থেকে রক্ষা করে। কিউটিকলের অপর একটি গুরুত্বপূর্ণ কাজ হচ্ছে উদ্ভিদকে অর্গান ফিউশনের হাত থেকে বাঁচানো যার দরুন জননের সময় উদ্ভিদে অস্বাভাবিক অঙ্গ সৃষ্টি হয় না।

কিউটিকলের নিজেদের ভেতরেও স্বাতন্ত্র‍্যতা থাকে। যেমনঃ ফলের কিউটিকল পাতার কিউটিকল থেকে অধিক মোটা ও কম স্টোমাটাবিশিষ্ট। এরকম গাঠনিক বৈশিষ্ট্যের ফলে কিউটিকলগুলোর নিজেদের মধ্যে কাজ করতে কোনো প্রকার অসুবিধা হয় না। 

## তথ্যসূত্র

বিষয়শ্রেণী:উদ্ভিদের শরীরস্থান
বিষয়শ্রেণী:উদ্ভিদ শারীরতত্ত্ব
সরকারি আবুল কালাম কলেজ

**আবুল কালাম ডিগ্রী কলেজ** বাংলাদেশের বরিশাল জেলার বাবুগঞ্জ উপজেলার অন্তর্গত একটি সরকারি শিক্ষা প্রতিষ্ঠান। ১৯৭০ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।

## ইতিহাস
কলেজটি ১৯৭০ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭৩ সালে বি.এ(পাস) কোর্স ও ২০০৩ সালে বি.এম শাখা খোলা হয়।  তারিখে কলেজটিকে প্রথম এমপিওভুক্ত করা হয়।

## তথ্যসূত্র

## বহিঃসংযোগ

বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:বরিশাল জেলার মহাবিদ্যালয়
কাউনিয়া সরকারি কলেজ, বরিশাল

**কাউনিয়া সরকারি কলেজ, বরিশাল** বাংলাদেশের বরিশাল জেলার কাউনিয়া অন্তর্গত একটি সরকারি শিক্ষাপ্রতিষ্ঠান। ১৯৯৭ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে। এখানে উচ্চমাধ্যমিক শ্রেণিতে প্রায় ১ হাজার ও স্নাতক (পাস) শ্রেণিতে প্রায় ২ শত শিক্ষার্থী রয়েছে।

## ইতিহাস
কলেজটি ১৯৭৩ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৮৪ সালে বি.এ(পাস) কোর্স ও ১৯৯৭ সালে স্নাতক শ্রেনী খোলা হয়।  তারিখে কলেজটিকে প্রথম এমপিওভুক্ত করা হয়। ২০১৮ সালের ৮ আগস্ট কলেজটি সরকারিকরণ করা হয়। ২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।

## সহশিক্ষাকার্যক্রম
সহশিক্ষাকার্যক্রম হিসেবে এখানে ছেলে ও মেয়েদের আলাদা রোভার দল রয়েছে। বাংলা প্রভাষকের দায়িত্বে রয়েছে একটি ডিবেটিং ও কালচারাল ক্লাব ও ইংরেজি প্রভাষকের দায়িত্বে ইংলিশ ল্যাঙ্গুয়েজ ক্লাব। নিয়মিত নিজস্ব ও জাতীয় অনুষ্ঠান/প্রতিযোগিতায় অংশ নিয়ে শিক্ষার্থীরা বেশ সুনাম কুড়িয়েছে।

## পরিচালনা
কলেজটি সম্পূর্ণ সরকারি নীতিমালা অনুসারে পরিচালিত হয়। এখানকার অধ্যক্ষ বিসিএস সাধারণ শিক্ষা ক্যাডারের কর্মকর্তা। 

## তথ্যসূত্র

## বহিঃসংযোগ

বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:বরিশাল সদর উপজেলা
বিষয়শ্রেণী:১৯৭২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বরিশাল জেলার মহাবিদ্যালয়
বাকেরগঞ্জ সরকারি কলেজ

**বাকেরগঞ্জ সরকারি কলেজ** বাংলাদেশের বরিশাল জেলার বাকেরগঞ্জ উপজেলার অন্তর্গত একটি সরকারি শিক্ষা প্রতিষ্ঠান। ১৯৭০ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।

## ইতিহাস
কলেজটি ১৯৭০ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৮৩ সালে বি.এ(পাস) কোর্স খোলা হয়।

## বিবরণ
## অবকাঠামো
## প্রশাসন
## শিক্ষা কার্যক্রম ও পদ্ধতি
## সামাজিক কার্যক্রম
## পুরস্কার ও সম্মাননা
## কৌশিক খান
## চিত্রশালা
## আরও দেখুন

## তথ্যসূত্র

## rrrrrবহিঃসংযোগ

বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:বরিশাল জেলার মহাবিদ্যালয়
গোলাম হাসনায়েন

**গোলাম হাসনায়েন নান্নু** (মৃত্যু: ৪ ডিসেম্বর ২০২১) বাংলাদেশের সিরাজগঞ্জ জেলার রাজনীতিবিদ, আইনজীবী ও মুক্তিযোদ্ধা যিনি পাকিস্তান গণপরিষদ সদস্য ছিলেন। মুক্তিযোদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২১ সালে একুশে পদক প্রদান করেন।

## প্রাথমিক জীবন
গোলাম হাসনায়েন সিরাজগঞ্জের উল্লাপাড়ার পশ্চিমপাড়া গ্রামে জন্মগ্রহণ।

## রাজনৈতিক ও কর্মজীবন
গোলাম হাসনায়েন পাবনা জেলা বারের জ্যেষ্ঠ আইনজীবী। ছাত্রলীগের মাধ্যমে তিনি রাজনীতি শুরু করেন। তিনি সিরাজগঞ্জ মহকুমা আওয়ামী লীগের সহসভাপতি ছিলেন। ১৯৭০ সালে তিনি পূর্ব পাকিস্তান প্রাদেশিক পরিষদ সদস্য (এমসিএ) নির্বাচিত হন। তিনি ৬ দফা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

## সম্মাননা
গোলাম হাসনায়েন বিভিন্ন পুরস্কার ও সম্মাননায় ভূষিত হয়েছেন:

* *২০২১ সালে মুক্তিযোদ্ধে গুরুত্বপূর্ণ অবদানের জন্য একুশে পদক লাভ।*
* *নিরাপদ সড়ক চাই (নিসচা) কর্তৃক আজীবন সদস্য সম্মাননা স্মারক।*

## তথ্যসূত্র

বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:২০২১-এ একুশে পদক বিজয়ী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:সিরাজগঞ্জ জেলার রাজনীতিবিদ
বিষয়শ্রেণী:সিরাজগঞ্জ জেলার আইনজীবী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২০শ শতাব্দীতে জন্ম
বিষয়শ্রেণী:২০২১-এ মৃত্যু
বিষয়শ্রেণী:একুশে পদক বিজয়ী
বিষয়শ্রেণী:২০শ শতাব্দীর পাকিস্তানি আইনজীবী
বিষয়শ্রেণী:২০শ শতাব্দীর বাংলাদেশী আইনজীবী
পাভেল রহমান

**পাভেল রহমান** (জন্ম: ২৬ এপ্রিল ১৯৫৬) বাংলাদেশের একজন চিত্রসাংবাদিক। আলোকচিত্রে গুরুত্বপূর্ণ অবদানের জন্য বাংলাদেশ সরকার তাকে ২০২১ সালে একুশে পদক প্রদান করে।

## প্রাথমিক জীবন
পাভেল রহমান ২৬ এপ্রিল ১৯৫৬ সালে রংপুরে জন্ম গ্রহণ করেন। তিনি যশোর জিলা স্কুলে লেখাপড়া করে ঢাকা বিশ্ববিদ্যালয় থেকে স্নাতক ডিগ্রি লাভ করেন।

## কর্মজীবন
পাভেল রহমান ১৯৭৩ সালে আলোকচিত্রী হিসেবে *সাপ্তাহিক একতায়* যোগ দেন। ১৯৭৬ সাল থেকে ১৯৮০ সাল পর্যন্ত তিনি *[[দৈনিক সংবাদ (বাংলাদেশ)|দৈনিক সাংবাদে]]* আলোকচিত্রী হিসেবে কাজ করেন। ১৯৮০ সাল থেকে ১৯৯৩ সাল পর্যন্ত তিনি *[[দ্য নিউ নেশন|দ্য নিউ নেশনে]]* কাজ করেন। ১৯৮৩ সালে, তিনি সামরিক স্বৈরশাসক হুসেইন মুহম্মদ এরশাদের বিরুদ্ধে জনতার বিক্ষোভের সময় নূর হোসেনের পিঠের একটি আইকনিক ছবি তুলেছিলেন। ছবিতে নূর হোসেনের পিঠে লেখা ছিল "গণতন্ত্র মুক্তি পাক" (নূর হোসেনের বুকে ও পিঠে লেখা পুরো স্লোগানটি ছিল "স্বৈরাচার নিপাত যাক, গণতন্ত্র মুক্তি পাক")।

১৯৯৩ সালে তিনি *বাংলাবাজার পত্রিকায়* আলোকচিত্র সম্পাদক হিসেবে যোগ দেন। তিনি ১৯৯৪ সালে *[[দৈনিক জনকণ্ঠ|জনকণ্ঠে]]* যোগ দেন এবং ১৯৯৭ সাল পর্যন্ত সেখানে কর্মরত ছিলেন। তিনি আলোকচিত্রশিল্পী হিসেবে অ্যাসোসিয়েটেড প্রেসে যোগদান করেন এবং দৈনিক প্রথম আলোর আলোকচিত্র উপদেষ্টা হিসেবে কাজ করেন। ২০০৮ সালে, তিনি অ্যাসোসিয়েটেড প্রেসের সাত জন বিজয়ীর একজন হিসেবে বর্ষসেরা ছবি আন্তর্জাতিক পুরস্কার লাভ করেছিলেন।

পাভেল রহমান থিয়েটার পত্রিকা ‘ক্ষ্যাপা’র সম্পাদক ও অনুস্বর নাট্যদলের সদস্য। তিনি আবাহনী ক্রীড়া চক্রের প্রতিষ্ঠাকালীন আলোকচিত্রী।

পাভেল রহমান ২০১৯ সালের মার্চ মাসে রংপুর জিলা স্কুলে শেখ মুজিবুর রহমানের উপর তিন দিনব্যাপী একক প্রদর্শনীর আয়োজন করেছিলেন। আলোকচিত্রে গুরুত্বপূর্ণ অবদানের জন্য ২০২১ সালে তিনি একুশে পদক লাভ করেন।

## সম্মাননা
* একুশে পদক (২০২১)

## তথ্যসূত্র

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী আলোকচিত্র সাংবাদিক
বিষয়শ্রেণী:২০২১-এ একুশে পদক বিজয়ী
বিষয়শ্রেণী:রংপুর জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:যশোর জিলা স্কুলের প্রাক্তন শিক্ষার্থী
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশী আলোকচিত্রশিল্পী
ডাক দিয়াছেন দয়াল আমারে

**"ডাক দিয়াছেন দয়াল আমারে"** বাংলা ভাষায় রচিত চলচ্চিত্রের একটি সঙ্গীত। এই সঙ্গীত বা গানটি ১৯৭৯ সালে মুক্তিপ্রাপ্ত বাংলাদেশী চলচ্চিত্র প্রাণ সজনী-এর অন্তর্গত। সৈয়দ আসাদউদ্দৌলা শিরাজী এই মরমী গানের মূল গীতিকার ছিলেন। চলচ্চিত্রে গানটির গীতিকার হিসেবে মনিরুজ্জামান মনিরকে কৃতিত্ব দেয়া হয়েছিল। আলম খানের সুর ও সংগীত আয়োজনে এই গানে কণ্ঠ দেন এন্ড্রু কিশোর। এই গানে কন্ঠদানের মাধ্যমে এন্ড্রু কিশোরকে চলচ্চিত্রের নেপথ্য সঙ্গীত শিল্পী হিসেবে আরো জনপ্রিয় হয়েছিলেন। জনপ্রিয়তার নিরিখে গানটি বেশ কয়েকবার পুনরুৎপাদিত হয়েছে।

## ইতিহাস
সৈয়দ আসাদউদ্দৌলা শিরাজী গানটির প্রকৃত গীতিকার ছিলেন। ১৯৬৫ সালে শিরাজী তার একটি গ্রন্থে গানটি প্রকাশ করেছিলেন। *প্রাণ সজনী* চলচ্চিত্রে ৬টি গান ব্যবহার করা হয়েছিল; এর মধ্যে ৫টি গানের গীতিকার ছিলেন মনিরুজ্জামান মনির। সেসময় এইগানের গীতিকার হিসেবে শিরাজী'র নাম অজানা থাকায় মনিরুজ্জামান মনিরকে সকল গানের গীতিকার হিসেবে কৃতিত্ব দেয়া হয়েছিল। ছায়াছবি মুক্তির ৩৯ বছর গানটির প্রকৃত গীতিকার হিসেবে আসাদউদ্দৌলা শিরাজী'র নাম প্রকাশিত হয়, তিনি গানটির মূল গীতিকারের স্বীকৃতি পান। চলচ্চিত্রের জন্য গানটির সঙ্গীতায়োজন করেছিলেন আলম খান। উচ্চ মাধ্যমিকের ছাত্র থাকা অবস্থায় এন্ড্রু কিশোর এইগানে কন্ঠ দিয়েছিলেন।

## জনপ্রিয়তা ও প্রভাব
*ডাক দিয়াছেন দয়াল আমারে* প্রকাশের পর জনপ্রিয়তা পেয়েছিল। এটি বাংলাদেশের শহরের গন্ডি ছেড়ে গ্রামাঞ্চলে দ্রুত জনপ্রিয় হয়। গানটি এন্ড্রু কিশোরের সঙ্গীত জীবনের অন্যতম জনপ্রিয় গান হিসেবে বিবেচিত; এই গানের মাধ্যমে চলচ্চিত্রের নেপথ্য কণ্ঠশিল্পী হিসেবে এন্ড্রু কিশোর তার অবস্থান মজবুত করেছিলেন। আসাদউদ্দৌলা শিরাজী'র সমাধিতে গানটি নিয়মিত পরিবেশিত হয়।

## পুনরুৎপাদন

* ১৯৯৬ সালে *প্রাণ সজনী*  পুনর্নিমাণের সময় আলম খানের মূল সুর ঠিক রেখে রকেট মন্ডল সঙ্গীতায়োজন করেছিলেন। এন্ড্রু কিশোরের কন্ঠে গানটি পুনরায় ব্যবহার করা হয়। চলচ্চিত্রে তাপস পালকে নিয়ে চিত্রায়ন করা হয়। ২০২০ সালে গানটির গীতিকবিতা ও সঙ্গীতচিত্র অনুপম রেকর্ডিং মিডিয়া ও সিডি প্লাসের পরিবেশনায় ইউটিউবে প্রকাশিত হয়।
* ২০০৬ সালে ফুয়াদ আল মুক্তাদিরের সঙ্গীতায়োজনে 'ভেরিয়েশন নং ২৫' এ্যালবামে আনিলা নাজ চৌধুরীর কন্ঠে গানটির নবসংস্করণ জি-সিরিজের ব্যানারে প্রকাশিত হয়। ২০১৮ সালের ৮ জানুয়ারি, জি-সিরিজ এই সংস্করণটির গীতচিত্র ইউটিউবে উন্মুক্ত করে।
* ২০১৯ সালে মূল সুর ও গীতি ঠিক রেখে গান বাংলা টেলিভিশন চ্যানেল তাদের 'উইন্ড অব চেঞ্জ' অনুষ্ঠানের জন্য কৌশিক হোসেন তাপসের সঙ্গীতায়োজনে কৈলাশ খেরের কন্ঠে ধারণ করা হয়। এই সংস্করণটি টেলিভিশনে প্রচারের পাশাপাশি গান বাংলা'র পরিবেশনায় ২০১৯ সালের ৫ জুন ইউটিউবে প্রকাশিত হয়।

## তথ্যসূত্র

বিষয়শ্রেণী:বাংলা ভাষার গান
বিষয়শ্রেণী:বাংলা চলচ্চিত্রের গান
বিষয়শ্রেণী:১৯৭৯-এর গান
বিষয়শ্রেণী:বাংলাদেশী সঙ্গীত
বিষয়শ্রেণী:বাংলাদেশী গান
বিষয়শ্রেণী:এন্ড্রু কিশোরের গান
গ্যাস ট্রান্সমিশন কোম্পানি লিমিটেড

**গ্যাস ট্রান্সমিশন কোম্পানী লিমিটেড (সংক্ষেপেঃ জিটিসিএল)** সরকারি মালিকানাধীন একটি সংস্থা যা সমগ্র বাংলাদেশ জুড়ে প্রাকৃতিক গ্যাস সঞ্চালনের জন্য দায়বদ্ধ। এটি গ্যাস সঞ্চালনের জন্য এবং বাংলাদেশ তেল, গ্যাস ও খনিজ কর্পোরেশনের (পেট্রোবাংলা) তত্ত্বাবধানে একটি সরকারি মালিকানাধীন সংস্থা।

## ইতিহাস
১৯৯৩ সালের ১৪ ডিসেম্বর **কোম্পানি আইন–১৯৯৩** এর অধীনে গ্যাস ট্রান্সমিশন কোম্পানী নিবন্ধিত হয়। দেশে ক্রমবর্ধমান গ্যাসের চাহিদা মেটানোর জন্য গ্যাস পরিবহন নিশ্চিত করার লক্ষ্যে এই কোম্পানী প্রতিষ্ঠা করা হয়। ২৩ জানুয়ারি, ১৯৯৫ এ প্রথম সভা আহ্বানের মাধ্যমে এই কোম্পানীর আনুষ্ঠানিক যাত্রা শুরু হয়। 

## কার্যক্রম সমূহ

* পরিচালন কার্যক্রম
* কম্প্রেসর সংক্রান্ত কার্যক্রম
* লিকুইফাইড ন্যাচারাল গ্যাস (এলএনজি) হতে প্রাপ্ত আরএলএনজি সঞ্চালন কার্যক্রম 

## আরো দেখুন
* বিদ্যুৎ, জ্বালানি ও খনিজ সম্পদ মন্ত্রণালয়
* পেট্রোবাংলা

## তথ্যসূত্র

বিষয়শ্রেণী:বাংলাদেশের তেল ও গ্যাস কোম্পানি
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:১৯৯৩-এ বাংলাদেশে প্রতিষ্ঠিত
বিষয়শ্রেণী:সরকারি মালিকানাধীন শক্তি কোম্পানি
আরুষি নিশঙ্ক

**আরুষি নিশঙ্ক পন্ত** (ওরফে *পোখরিয়াল*, জন্ম: ১৭ই সেপ্টেম্বর, ১৯৮৬) একজন ভারতীয় ধ্রুপদী নৃত্যশিল্পী ও পরিবেশবিদ। তিনি দেরাদুনের হিমালয়ান আয়ুর্বেদিক মেডিকেল কলেজ ও হাসপাতালের বর্তমান চেয়ারপারসন।

## কর্মজীবন
নিশঙ্ক বিরজু মহারাজের শিষ্য। তিনি " *গঙ্গা অবতারন* " (গঙ্গাদেবীর আগমনের গল্প)- এর মতো নৃত্য পরিবেশনার নৃত্য পরিকল্পনা করেছেন। ২০১৭ সালে তিনি প্রাইড অফ উত্তরাখণ্ড পুরস্কার পেয়েছিলেন। কেমব্রিজ অ্যাসেসমেন্ট ইন্টারন্যাশনাল এডুকেশন থেকে ম্যানেজমেন্টে তার একটি স্নাতকোত্তর ডিপ্লোমা রয়েছে। বর্তমানে তিনি উত্তরাখণ্ডের দেরাদুনের হিমালয়ান আয়ুর্বেদিক মেডিকেল কলেজ ও হাসপাতালের চেয়ারপারসন হিসেবে দায়িত্বরত রয়েছেন।

২০১৮ সালে, নিশঙ্ক তার বাবা রমেশ পোখরিয়ালের রচিত একটি উপন্যাস অবলম্বনে *মেজর নিরালা* নামে একটি আঞ্চলিক চলচ্চিত্র নির্মাণ করেছিলেন।

## সামাজিক কার্যক্রম
নিশঙ্ক স্পর্শ গঙ্গা অভিযানের একজন প্রচারক, গঙ্গা নদী সম্পর্কে পরিবেশ সচেতনতা প্রচারের জন্য তার বাবা রমেশ পোখরিয়াল ২০০৯ সালে এটি শুরু করেছিলেন। তিনি ২০০৯ সালে নয়াদিল্লিতে এবং ২০১৮ সালে দুবাইয়ে আন্তর্জাতিক নারী ক্ষমতায়ন প্রোগ্রামে সভাপতিত্ব করেছিলেন।

## ব্যক্তিগত জীবন
নিশঙ্ক পোখরিয়াল ভারতের কেন্দ্রীয় মন্ত্রিপরিষদ মন্ত্রী (পূর্বে মানব সম্পদ উন্নয়ন মন্ত্রক) এবং উত্তরাখণ্ডের প্রাক্তন মুখ্যমন্ত্রী রমেশ পোখরিয়াল ও কুসুম কান্ত পোখরিয়ালের বড় মেয়ে। তিনি ২০১৫ সালের ২৪ জানুয়ারি তারিখে অভিনব পন্তকে বিয়ে করেছেন।

## তথ্যসূত্র

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:কত্থক নৃত্যশিল্পী
বিষয়শ্রেণী:ভারতীয় নৃত্য শিক্ষক
বিষয়শ্রেণী:ঘরানা
বিষয়শ্রেণী:২১শ শতাব্দীর ভারতীয় নৃত্যশিল্পী
বিষয়শ্রেণী:উত্তরাখণ্ডের নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
শীলা মেহতা

**শিলা মেহতা** একজন ভারতীয় ধ্রুপদী নৃত্য শিল্পী, নৃত্য পরিচালক, শিক্ষক এবং সুরকার। তাঁর নাচের মূল উত্তর ভারতের কত্থকের উপর প্রোথিত। তিনি ভারত, উত্তর আমেরিকা, অস্ট্রেলিয়া এবং ইউরোপ ভ্রমণ করে বিশ্বজুড়ে দর্শকদের কাছে সেই ঘরানা পৌঁছে দিয়েছেন।  মেহতা ভারতের মুম্বইয়ের নূপুর ঝংকার একাডেমি অফ পারফর্মিং আর্টস অ্যান্ড রিসার্চ সেন্টারের প্রতিষ্ঠাতা।প্রতিষ্ঠানটি নতুন দিল্লির ইন্ডিয়ান কাউন্সিল ফর কালচারাল রিলেশনে নিবন্ধিত।

## প্রথম জীবন এবং প্রশিক্ষণ
শিলার জন্ম কলকাতায় (১ জানুয়ারি), সেখান থেকে তিনি কলকাতা বিশ্ববিদ্যালয় থেকে বাণিজ্যে স্নাতক এবং ভারতের মহারাষ্ট্রের কবি কুলগুরু কালিদাস সংস্কৃত বিশ্ববিদ্যালয় থেকে মাস্টার অফ ফাইন আর্টস ডিগ্রি লাভ করেন। তিনি ভারতের এলাহবাদের প্রয়াগ সংগীত সমিতি থেকে "নৃত্য প্রবীণ" উপাধি অর্জন করেছিলেন। এরপর তিনি কানাডার টরন্টোর ইয়র্ক ইউনিভার্সিটি থেকে  পেশাগত বিকাশের বিস্তৃত পরিসরে সমসাময়িক নৃত্য, নৃত্য চিকিৎসা এবং অঞ্চল-নির্দিষ্ট নৃত্য অন্বেষণের কাজও করেছেন। মেহতা নৃত্যাচার্য শ্রী প্রহ্লাদ দাসের অধীনে পাঁচ বছর বয়সে নাচ শুরু করেছিলেন। ষোল বছর বয়স থেকে তিনি পণ্ডিত চিত্রেশ দাশ, পণ্ডিত বিজয় শঙ্কর এবং পণ্ডিত বিরজু মহারাজের কাছে বহুদিন প্রশিক্ষণ নিয়েছিলেন। তিনি কুমুদিনী লাখিয়ার মতো অন্যান্য খ্যাতিমান ব্যক্তিত্বের সংস্পর্শে এসেছিলেন।  তাঁর নৃত্যের লয় ও তালের প্রশিক্ষক ছিলেন তালযোগী পণ্ডিত সুরেশ তালওয়ালকার।

## তথ্যসূত্র

## বাহ্যিক  লিঙ্কসমূহ
* Interview with Shila Mehta
* Shila Mehta Performs Kathak

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী নৃত্য পরিচালক
বিষয়শ্রেণী:ভারতীয় নৃত্য পরিচালক
বিষয়শ্রেণী:ভারতীয় নারী সুরকার
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:কত্থক নৃত্যশিল্পী
বিষয়শ্রেণী:পশ্চিমবঙ্গের নৃত্যশিল্পী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:কলকাতার শিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:পশ্চিমবঙ্গের নারী শিল্পী
পুস্না

**পুস্না** বা **বাসন্তী পিঠা উৎসব** হাজং জনগোষ্ঠীর অন্যতম গুরুত্বপূর্ণ উৎসব যেটি ১৪ই জানুয়ারি পালিত হয়। এটি একটি সৌর উৎসব যেটি প্রতি বছর গ্রেগরিয়ান ক্যালেন্ডার অনুযায়ী একই তারিখে উদযাপিত হয়ে আসা কয়েকটি ঐতিহ্যবাহী হাজং উৎসবের মধ্যে একটি। সাধারণত ১৪ই জানুয়ারিতে পালন করা হলেও কিছু ব্যতিক্রম হিসেবে উৎসবটি ১৩ই বা ১৫ই জানুয়ারিতেও উদযাপিত হতে পারে। উদাহরণস্বরূপ ২০১৬ সালে উৎসবটি ১৫ জানুয়ারিতে উদযাপিত হয়েছিল। এটি মূলত পৌষ সংক্রান্তির একটি অংশ যা এক সপ্তাহ ধরে পালিত হয়। ঐতিহ্যগতভাবে পুস্না উৎসব পরিবারের সদস্যদের একত্রিত হওয়ার সময় বলেও বিবেচিত।এই মিলনের সময় ভোজ হিসেবে বিভিন্ন রকমের পিঠা তৈরি করা হয়ে থাকে।

## প্রচলিত রীতিনীতি
পুস্নার সময় লোকেরা বিভিন্ন ধরনের ঐতিহ্যবাহী জিনিস যেমন চালের গুঁড়ো, নারকেল, কলা এবং পালমিরা খেজুরের রস দিয়ে পিঠা তৈরি করেন। এর মধ্যে কয়েকটি চালের পিঠা ছাঁকা তেলে ভাজা হয় এবং কিছু বাঁশের মধ্যে ভরে বা কলা পাতায় সিদ্ধ করা হয়। পুস্নার প্রথম দিনে পূর্বপুরুষদের সম্মান করা হয়, এই উৎসবে লোকজন তাদের আত্মীয়স্বজন এবং বন্ধুদের সাথে দেখা করে। সকলে গুরুজনদের থেকে আশীর্বাদ নেয়। একে অপরকে উপহারও দেওয়া হয়।

## তথ্যসূত্র

বিষয়শ্রেণী:ভারতের ধর্মীয় উৎসব
বিষয়শ্রেণী:বসন্ত উৎসব
বিষয়শ্রেণী:ভারতের লোক উৎসব
বিষয়শ্রেণী:ভারতের নবান্ন উৎসব
বিষয়শ্রেণী:হাজং সংস্কৃতি
বিষয়শ্রেণী:মেঘালয়ের সংস্কৃতি
বিষয়শ্রেণী:ভারতের বসন্ত উৎসব
সেটিস্ফাইয়া (গান)

**সেটিস্ফাইয়া** হল পাঞ্জাবি সঙ্গীতশিল্পী ইমরান খানের একটি পাঞ্জাবি হিপ-হপ একক গান, যা তার নিজস্ব আইকে রেকর্ডস দ্বারা ১০ মে ২০১৩ তারিখে মুক্তি পায়।

## জনপ্রিয়তা
১৯ নভেম্বর ২০২০ তারিখে ইউটিউবে এই গানটির মোট পরিদর্শন সংখ্যা ছিল ৫৫০ মিলিয়ন-এরও অধিক। এটি ইমরান খানের সবচেয়ে জনপ্রিয় গানগুলির মধ্যে অন্যতম। গানটি প্রযোজনা করেছেন ইরেন ই এবং পরিচালনা করেছেন ডেভিড জেনি। এশিয়ান ইমেজ গানটিকে আকর্ষণীয় এবং প্রেরণাদায়ক হিসেবে বর্ণনা করেছে।
## তথ্যসূত্র

## বহিঃসংযোগ

* স্পোটিফাই-এ সেটিস্ফিয়া
*আইটিউন্স-এ সেটিস্ফিয়া

বিষয়শ্রেণী:২০১৩-এর গান
বিষয়শ্রেণী:২০১৩-এর একক
বিষয়শ্রেণী:পাঞ্জাবি ভাষার গান
বিষয়শ্রেণী:পাকিস্তানি গান
কুম্মাট্টিকলি

**কুম্মাত্তিকালি** বা কুম্মত্তি কালী হল কেরালার বিখ্যাত রঙিন মুখোশ-নৃত্য, এটি ত্রিশূর জেলা, পালঘাট জেলা এবং দক্ষিণ মালাবারের কিছু অংশে প্রচলিত। ওনামের উৎসব চলাকালীন, কুম্মাত্তিকালি শিল্পীরা ঘরে ঘরে যায়, ছোট ছোট উপহার সংগ্রহ করে এবং মনোরঞ্জন করে থাকে। ওনাম চলাকালীন ত্রিশূর জেলায় কুম্মাত্তি নৃত্য প্রচুর দেখা যায়। কেরালার পালঘাট জেলার  ভদ্রকালী মন্দিরে কুমাত্তিকালির আদি বা মূল রূপটি দেখা যায়।

## পোশাক
পোশাক হল কুম্মাত্তিকালির একটি আকর্ষণীয় বিষয়।  নৃত্যশিল্পীরা কৃষ্ণ,নারদ, কিরাত, দারিকা বা শিকারিদের মুখ আঁকা রঙিন কাঠের মুখোশ পরিধান করে। এই মুখোশগুলি সাধারণত স্যাফ্রোফাইট, কাঁঠাল গাছ, ছাতিম (অ্যালস্টোনিয়া স্কলারিস), হগ পাম গাছ বা কোরাল গাছ দিয়ে তৈরি হয়।

নৃত্যশিল্পীরা ঘাসের বিনুনি দিয়ে বোনা স্কার্ট পরে। কিছু কিছু ব্যক্তি আরও ঝোপঝেড়ে চেহারার জন্য তাদের পুরো শরীর ঘাসের গুচ্ছ দিয়ে আবৃত করে। বাহ্যিকভবে 'টাল্লা' লাগিয়ে তাদের মুখোশের আবরণটি আরও আনন্দদায়ক করা হয়, এটি লাগিয়ে দন্তবিহীন অবয়ব দেওয়া হয়। নৃত্যশিল্পীরা 'কুম্মাত্তিকালি' নামক অবশিষ্ট কৃষি পণ্যের দীর্ঘ লাঠি হাতে ধরে রাখে এবং তা নিপুণভাবে পরিচালনা করে; এ থেকেই এই নাচের নামটি পাওয়া যায়। তাদের নৃত্য শৈব পুরাকথার সাথে সম্পর্কিত। এই দলের সামনে একজন 'ঠাম্মা' (বৃদ্ধ মহিলা) লাঠির সাহায্যে হাঁটে। ঠাম্মা প্রতিটি জীব এবং সমস্ত কিছুর মায়ের প্রতীক বহন করে।

কুম্মাত্তিকালি নৃ্ত্যশিল্পীরাও দর্শনীয়, তারা ঘরে ঘরে ঘুরে গুড়, চাল বা স্বল্প পরিমাণে নগদ সংগ্রহ করে। দর্শকেরা, বিশেষত বাচ্চারা তাদের অভিনয়ে প্রচুর আনন্দ পায়।

## অনুষ্ঠান
নাচের গতির জন্য ছন্দ সরবরাহ করা হয় ওনাভিল্লু নামক একটি ধনুকের গুনে কম্পন দিয়ে। সুপারি গাছের কাঠ ধনুক তৈরি করতে ব্যবহৃত হয় এবং গুনে বাঁশের কাঠি দিয়ে আঘাত করে কম্পন তৈরি করা হয়।

কুম্মাত্তিকালির রচনার বিষয়বস্তুগুলো বেশিরভাগই রামায়ণ, দারিকা বধম ও শিবের গল্প এবং মনজান নয়রে পাট্টুর মতো লোককাহিনী থেকে নেওয়া হয়।

এটি লক্ষণীয় যে, কেরালার লোকশিল্পকে দুটি বিস্তৃত শ্রেণিতে শ্রেণিবদ্ধ করা যেতে পারে -ধর্মীয় আচারবাদী এবং আচারবিহীন। আচারবাদকে আরও বিভক্ত করা যায় - ভক্তিমূলক এবং যাদুবিদ্যার শিল্প আকৃতি। কোনও নির্দিষ্ট দেবদেবীকে সন্তুষ্ট করার জন্য ভক্তিমূলক নৃত্য পরিবেশিত হয়। থেইয়াম, থিররা, পুথানথিরা, কন্যারকালি, কুম্মাত্তিকালি ইত্যাদি কয়েকটি ভক্তিমূলক শিল্পের রূপ।

## তথ্যসূত্র



বিষয়শ্রেণী:কেরলের নৃত্য
বিষয়শ্রেণী:কেরলের শিল্পকলা
ইলিয়াস খোজা

**ইলিয়াস খোজা** (১৩৬৮ সালে মারা যান) ছিল মাওয়ারাননহরের (১৩৬৩) খান এবং ১৩৬৩ থেকে ১৩৬৮ সাল পর্যন্ত মঘুলিস্তানের খান ছিলেন। তিনি তুগলুগ তৈমুরের ছেলে।

## জীবনী
১৩৬৩ সালে, তুঘলুগ তৈমুর, যিনি সম্প্রতি ট্রান্সস্যাক্সিয়ানার (মাওয়ারাননহর) নিয়ন্ত্রণ নিয়েছিলেন এবং এর অনেক স্থানীয় নেতার মৃত্যুদণ্ড কার্যকর করেছিলেন, তিনি ইলিয়াস খোজাকে এর শাসক নিযুক্ত করেছিলেন। মোগলরা যে নির্মমতার সাথে এই অঞ্চলে শাসন করেছিল, তা কারাউনাসের আমির  এবং বার্লাসের আমির তৈমুর সহ অনেকেই তাদের বিরোধিতা করেছিল। ইলিয়াস খোজার প্রতি অনুগত মোগল এবং স্থানীয় উপজাতির সেনাবাহিনীর সাথে তারা মুখোমুখি হয়েছিল এবং  যুদ্ধে তাদের পরাজিত করেছিল। এর খুব অল্প সময়ের মধ্যেই তুঘলুগ তৈমুর মারা যান এবং ইলিয়াস খোজা ক্ষমতা গ্রহণের জন্য মোগুলিস্তানের উদ্দেশ্যে রওনা হন।

১৩৬৫ সালে, ইলিয়াস খোজা ট্রান্সসক্সিয়ায় ফিরে আসেন। মে মাসে, তিনি তাশখন্দের যুদ্ধে আমির হুসেন এবং তৈমুরকে পরাজিত করেছিলেন, কিন্তু তিনি যখন সমরখন্দের ফটকের সামনে পৌঁছেছিলেন তখন এর বাসিন্দারা তাকে ঢুকতে দেয় নি এবং পরবর্তীকালে এই অবরোধটি বিপর্যয়কর হয়েছিল। তার ঘোড়াগুলির মধ্যে মহামারি (প্লেগ) ছড়িয়ে পরেছিল। এই প্লেগ মোগলদের তাদের ক্ষমতা থেকে বঞ্চিত করেছিল এবং তারা আবার ট্র্যানসক্সিয়ানা ছেড়ে চলে যেতে বাধ্য হয়েছিল।

১৩৬৮ সালে ইলিয়াস খোজা মারা যান। দুগলাত আমির কামার উদ্দীন তখন খানের পদ দখল করেছিলেন; ইলিয়াস খোজার মৃত্যুর জন্য তিনিই সম্ভবত দায়ী ছিলেন। খানের পরিবারের বেশিরভাগ লোককে হত্যা করা হয়েছিল, তবে তার ভাই খিজর খোজা, যিনি শেষ পর্যন্ত চাগতাই খানের জন্য মোগুলিস্তান ফিরে পেতে পারেন, তিনি নিরাপদে লুকিয়ে ছিলেন।
## তথ্যসূত্র

বিষয়শ্রেণী:চাগতাই খান
বিষয়শ্রেণী:তুর্ক শাসক
বিষয়শ্রেণী:জন্মের সাল অজানা
বিষয়শ্রেণী:মঙ্গোল সাম্রাজ্যের মুসলিম
বিষয়শ্রেণী:১৩৬৮-এ মৃত্যু
বিষয়শ্রেণী:১৪শ শতাব্দীর এশিয়ার রাজশাসক
এনএক্সটি টেকওভার

থাম্ব
**এনএক্সটি টেকওভার** () হলো একটি পেশাদারি কুস্তি অনুষ্ঠান, যা ডাব্লিউডাব্লিউইর এনএক্সটি ব্র্যান্ড কর্তৃক আয়োজিত একটি পর্যায়ক্রমিক বিশেষ ধারাবাহিক অনুষ্ঠান। এনএক্সটি টেকওভার নামের অধীনে প্রথম টেকওভার অনুষ্ঠানটির নাম ছিল টেকওভার, যা ২০১৪ সালের ২৯শে মে অনুষ্ঠিত হয়েছে। পরবর্তীকালে প্রতি বছরে বেশ কয়েকবার এনএক্সটি টেকওভার অনুষ্ঠিত হয়েছে। এনএক্সটি টেকওভারের অনুষ্ঠানগুলো ২০২০ সালের অক্টোবর মাসে অনুষ্ঠিত টেকওভার ৩১ পর্যন্ত শুধুমাত্র ডাব্লিউডাব্লিউই নেটওয়ার্কে সরাসরি সম্প্রচার করা হতো; এরপর থেকে এই অনুষ্ঠানগুলো প্রতি-দর্শনে-পরিশোধে (পিপিভি) প্রচার করা হচ্ছে।

এনএক্সটি প্রথম বিশেষ সরাসরি অনুষ্ঠান ২০১৪ সালের ফেব্রুয়ারি মাসে এনএক্সটি অ্যারাইভাল নামে আয়োজিত হয়েছিল। একই বছরের মে মাসে টেকওভারের আত্মপ্রকাশের পর, "টেকওভার" নামটি সকল এনএক্সটি সরাসরি অনুষ্ঠানের জন্য ব্যবহার করা শুরু হয়। সকল এনএক্সটির সরাসরি অনুষ্ঠান প্রাথমিকভাবে প্রধান এনএক্সটি সিরিজের মতো ফ্লোরিডার উইন্টার পার্কের ফুল সেল বিশ্ববিদ্যালয়ে অনুষ্ঠিত হতো। ২০১৫ সালে টেকওভার: ব্রুকলিনের মধ্য দিয়ে মার্কিন যুক্তরাষ্ট্রসহ আন্তর্জাতিক অঙ্গনের বিভিন্ন স্থানে এনএক্সটি টেকওভার আয়োজন শুরু হয়। কোভিড-১৯ এর বৈশ্বিক মহামারির কারণে, এনএক্সটির সকল অনুষ্ঠান ২০২০ সালের মার্চ মাসের মাঝামাঝি সময়ে ফুল সেল বিশ্ববিদ্যালয়ে আয়োজন করা হয়; অতঃপর ৩১শে অক্টোবর তারিখে ফ্লোরিডার অরল্যান্ডোর ডাব্লিউডাব্লিউই পারফরম্যান্স সেন্টারে (যা "ক্যাপিটল রেসলিং সেন্টার" নামে পরিচিত) ভার্চুয়াল ভক্তদের উপস্থিতিতে এনএক্সটি টেকওভার আয়োজন করা হয়।

২০১৬ সাল থেকে, অধিকাংশ টেকওভার অনুষ্ঠান ডাব্লিউডাব্লিউইর চারটি বিশেষ প্রতি-দর্শনে-পরিশোধ অনুষ্ঠানের (রয়্যাল রাম্বল, রেসলম্যানিয়া, সামারস্ল্যাম এবং সার্ভাইভার সিরিজ) জন্য একটি সমর্থন অনুষ্ঠান হিসেবে আয়োজন করা হয় এবং করোনাভাইরাসের বৈশ্বিক মহামারীর পূর্বে অনুষ্ঠানগুলো একই মাঠে (কিন্তু যখন প্রতি-দর্শনে-পরিশোধ স্টেডিয়ামে অনুষ্ঠিত হয়, যে ক্ষেত্রে টেকওভার অনুষ্ঠানটি একই মাঠে আয়োজনের পরিবর্তে একই শহরের অন্য এক মাঠে আয়োজন করা হয়) আয়োজন করা হতো। এছাড়াও পুনরাবৃত্তিমূলক টেকওভার অনুষ্ঠান, যেমন "ওয়ারগেমস", যা ২০১৭ সাল থেকে সার্ভাইভার সিরিজের পূর্বের রাতে অনুষ্ঠিত হয় (২০২০ সালে এটি সার্ভাইভার সিরিজের পর পরই অনুষ্ঠিত হয়েছে); ওয়ারগেমস নামক অনুষ্ঠানের প্রধান ম্যাচ হচ্ছে ওয়ারগেমস ম্যাচ।

শুধুমাত্র একটি টেকওভার অনুষ্ঠান বাতিল করতে হয়েছিল। এনএক্সটি টেকওভার: ট্যাম্পা বে ২০২০ সালের মূলত ৪ঠা এপ্রিল তারিখে ফ্লোরিডার ট্যাম্পা অ্যামালি এরিনায় অনুষ্ঠিত হওয়ার কথা ছিল, তবে মার্চের মাঝামাঝি সময়ে করোনাভাইরাসের বৈশ্বিক মহামারীর কারণে ডাব্লিউডাব্লিউইর অনুষ্ঠানমালা পরিবর্তন করার পাশাপাশি উক্ত অনুষ্ঠানটি প্রাথমিকভাবে স্থগিত করা হয় এবং পরিশেষে উক্ত অনুষ্ঠান বাতিল করে অনুষ্ঠানের জন্য নির্ধারিত ম্যাচগুলো ১লা এপ্রিল থেকে এনএক্সটির সাপ্তাহিক পর্বে স্থানান্তরিত করা হয়। যুক্তরাজ্য ভিত্তিক এনএক্সটির সহযোগী সংস্থা এনএক্সটি ইউকে প্রতিষ্ঠার পর, এনএক্সটি ইউকে তাদের সরাসরি অনুষ্ঠানের জন্য টেকওভার নামটি গ্রহণ করে।

## অনুষ্ঠানের তালিকা

## আরও দেখুন
* ডাব্লিউডাব্লিউই নেটওয়ার্কের অনুষ্ঠানের তালিকা

## তথ্যসূত্র

## বহিঃসংযোগ
*
সরকারি তজুমদ্দিন ডিগ্রী কলেজ

**সরকারি তজুমদ্দিন ডিগ্রী কলেজ** বাংলাদেশের ভোলা জেলার তজুমদ্দিন উপজেলার অন্তর্গত একটি সরকারি শিক্ষা প্রতিষ্ঠান। ১৯৮৯ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।

## ইতিহাস
কলেজটি ১৯৮৯ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৯২ সালে বি.এ(পাস) কোর্স ও ১৯৯৬ সালে স্নাতক শ্রেনী খোলা হয়।  তারিখে কলেজটিকে প্রথম এমপিওভুক্ত করা হয়।

## বিবরণ
## অবকাঠামো
## প্রশাসন
## শিক্ষা কার্যক্রম ও পদ্ধতি
## সামাজিক কার্যক্রম
## পুরস্কার ও সম্মাননা
## উল্লেখযোগ্য শিক্ষার্থী
## চিত্রশালা
## আরও দেখুন
## তথ্যসূত্র

## বহিঃসংযোগ
 বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:ভোলা জেলার মহাবিদ্যালয়
এনএক্সটি টেকওভার: ট্যাম্পা বে

**এনএক্সটি টেকওভার: ট্যাম্পা বে** একটি নির্ধারিত পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করার কথা ছিল। এই অনুষ্ঠানটি মূলত ২০২০ সালের ৪ঠা এপ্রিল তারিখে মার্কিন যুক্তরাষ্ট্রের ফ্লোরিডার ট্যাম্পার অ্যামালি এরিনা‍য় অনুষ্ঠিত এবং ডাব্লিউডাব্লিউই নেটওয়ার্কে সরাসরি সম্প্রচারিত হওয়ার কথা ছিল, তবে কিন্তু করোনাভাইরাসের বৈশ্বিক মহামারীর কারণে তা বাতিল করা হয়েছে। এই অনুষ্ঠানটি বাতিল করার পর এই অনুষ্ঠানের জন্য নির্ধারিত এবং পরিকল্পিত ম্যাচগুলো ১লা এপ্রিল হতে এনএক্সটির সাপ্তাহিক অনুষ্ঠানের একাধিক পর্বে প্রচারিত হয়েছে।

## নির্ধারিত ম্যাচ

## তথ্যসূত্র

## বহিঃসংযোগ
*  

বিষয়শ্রেণী:ডাব্লিউডাব্লিউই এনএক্সটি
বিষয়শ্রেণী:এনএক্সটি টেকওভার
বিষয়শ্রেণী:২০২০-এ ফ্লোরিডা
বিষয়শ্রেণী:এপ্রিল ২০২০-এ মার্কিন যুক্তরাষ্ট্রে ঘটনা
বিষয়শ্রেণী:টেলিভিশনে কোভিড-১৯ বৈশ্বিক মহামারীর প্রভাব
বিষয়শ্রেণী:২০২০-এ পেশাদার কুস্তি
আবদাল হাকিম মুরাদ

**আবদাল হাকিম মুরাদ** (; জন্ম ১৯৬০; জন্মনাম: **টিমথি উইন্টার**) হলেন একজন ইংরেজ অ্যাকাডেমিক, ধর্মতাত্ত্বিক ও ইসলামি পণ্ডিত। তিনি কালাম, ইসলাম ও আধুনিকতা এবং ইঙ্গ-মুসলিম সম্পর্ক নিয়ে কাজ করে থাকেন। তিনি অসংখ্য ইসলামি গ্রন্থ ইংরেজিতে অনুবাদ করেছেন এবং কোরআনীয় আরবি ভাষার উপর তাঁর অসামান্য দখল রয়েছে। তাঁকে ইসলামি নব্য-ঐতিহ্যবাদী চিন্তাধারার অন্যতম প্রবক্তা গণ্য করা হয়।

শেখ আবদাল হাকিম মুরাদ ক্যামব্রিজ মুসলিম কলেজের প্রতিষ্ঠাতা, অধ্যাপক ও অনুষদপ্রধান, ইব্রাহীম কলেজের ইসলামিক স্টাডিজ বিভাগের অধ্যাপক, ওল্ফসন কলেজেত ধর্মতত্ত্ব ও ধর্মীয় অধ্যয়ন বিভাগের পরিচালক এবং ক্যামব্রিজ বিশ্ববিদ্যালয়ের ডিভিনিটি অনুষদের ইসলামিক স্টাডিজের প্রভাষক।

## পটভূমি এবং শিক্ষা
শাইখ আবদাল হাকিম মুরাদ হাইগেটে বেড়ে উঠেছিলেন। তার পিতা ছিলেন প্রখ্যাত স্থপতি জন উইন্টার এবং তার মা ছিলেন একজন চিত্রশিল্পী। তিনি ১৯৭৯ সালে ইসলাম গ্রহণ করেন। তিনি ওয়েস্টমিনিস্টার স্কুল এ শিক্ষা গ্রহণ করেন এবং ১৯৮৩ সালে পেমব্রোক কলেজ, ক্যামব্রিজ থেকে আরবিতে ডাবল-ফার্স্ট শ্রেণীতে স্নাতক হন। এরপর তিনি আল আজহার বিশ্ববিদ্যালয় কায়রোতে পড়াশোনা করেন কিন্তু কোনো আনুষ্ঠানিক যোগ্যতা অর্জন করেননি। তিনি সৌদি আরব ও ইয়েমেনের বিভিন্ন পণ্ডিতদের সাথে ব্যক্তিগতভাবে শিক্ষা গ্রহণ করেছেন। ইংল্যান্ড ফিরে এসে তিনি লন্ডন বিশ্ববিদ্যালয়ে তুর্কি এবং ফার্সি ভাষা অধ্যয়ন করেন। ২০১৫ সালে, তিনি ভ্রিজ ইউনিভার্সিটি এমস্টারডাম থেকে পিএইচডি অর্জন করেন, তার থিসিসের শিরোনাম ছিল "স্ক্রিপচারাল রিজনিং-এর আলোতে ইসলামী-খৃষ্টান বিভাজনগুলোর মূল্যায়ন"; এটি ২০৫০ সাল পর্যন্ত **এম্বারগো** থাকবে।

## প্রধান কাজ এবং প্রকল্পসমূহ
২০০৯ সালে মুরাদ ক্যামব্রিজ মুসলিম কলেজ প্রতিষ্ঠায় সাহায্য করেন, যা একটি প্রতিষ্ঠান যার উদ্দেশ্য ব্রিটিশ ইমামদের প্রশিক্ষণ প্রদান করা। মুরাদ এছাড়াও পূর্ব ইউরোপের জন্য অ্যাংলো-মুসলিম ফেলোশিপ পরিচালনা করেন এবং সুন্না প্রকল্প যা সুন্নির প্রধান হাদিস সংগ্রহগুলির শীর্ষস্থানীয় আরবি সংস্করণ প্রকাশ করেছে। তিনি মুসলিম একাডেমিক ট্রাস্টের সেক্রেটারি হিসেবে কাজ করেন। মুরাদ ইংরেজিতে প্রধান ইসলামী গ্রন্থগুলোর অনুবাদে সক্রিয় যার মধ্যে ইসলামী পণ্ডিত আল-গাজ্জালি'র *[[ইহইয়া উলুম আল-দীন]]* এর দুটি খণ্ডের অনুবাদ অন্তর্ভুক্ত। তার একাডেমিক প্রকাশনাগুলোর মধ্যে ইসলামী থিওলজি এবং মুসলিম-খৃষ্টান সম্পর্কের উপর অনেক প্রবন্ধ রয়েছে এবং তুর্কি ভাষায় রাজনৈতিক ধর্মতত্ত্ব নিয়ে দুটি বইও প্রকাশিত হয়েছে। তার বই পর্যালোচনা কখনও কখনও **টাইমস লিটারারি সাপ্লিমেন্ট** এ প্রকাশিত হয়। তিনি **ক্যামব্রিজ কম্পেনিয়ন টু ক্লাসিকাল ইসলামিক থিওলজি** (২০০৮) এর সম্পাদক এবং **বম্বিং উইদাউট মুনলাইট** এর লেখক, যা ২০০৭ সালে কিং আবদুল্লাহ I পুরস্কারে পুরস্কৃত হয়। মুরাদ এছাড়াও বিবিসি রেডিও ৪ এর থট ফর দ্য ডে-তে একজন অংশগ্রহণকারী। অতিরিক্তভাবে, মুরাদ **"একটি সাধারণ শব্দ আমাদের এবং আপনার মধ্যে"** এর স্বাক্ষরকারী, যা মুসলিম পণ্ডিতদের খৃষ্টান নেতাদের উদ্দেশ্যে একটি খোলা চিঠি, শান্তি এবং বোঝাপড়ার জন্য আহ্বান জানায়।

### ক্যামব্রিজ মসজিদ প্রকল্প
মুরাদ ক্যামব্রিজ সেন্ট্রাল মসজিদ প্রকল্পের প্রতিষ্ঠাতা এবং নেতা যা ক্যামব্রিজ-এ ১,০০০ মুসল্লি ধারণ ক্ষমতাসম্পন্ন একটি নতুন মসজিদ তৈরি করেছে। মসজিদটি একটি "ইকো-মসজিদ" যার অধিকাংশ শক্তি সবুজ শক্তির উপর নির্ভরশীল এবং একটি প্রায় শূন্য **কার্বন ফুটপ্রিন্ট** রয়েছে। এই প্রকল্প সম্পর্কে মুরাদ বলেছেন, "এটি একটি খুব গুরুত্বপূর্ণ, বিশ্বমানের স্থাপনা হবে যা ক্যামব্রিজ শহরের একটি অবহেলিত অংশে গড়ে উঠছে।"

## তথ্য সূত্র
ফাতিমা (মৃত্যু ১২৪৬)

**ফাতিমা** (মৃত্যু ১২৪৬), ত্রয়োদশ শতাব্দীর মঙ্গোল সাম্রাজ্যের একজন সিনিয়র কর্মকর্তা ছিলেন এবং তিনি সম্রাট তারেগেন খাতুনের প্রিয় ব্যক্তি ছিলেন।

ফাতেমা মূলত মধ্য প্রাচ্যের অভিযান থেকে একজন তাজিক বা পারস্য বন্দী ছিলেন। তিনি একজন শিয়া মুসলিম ছিলেন যাকে মাশহাদের শিয়া মাজার থেকে মঙ্গোলিয়ায় নির্বাসন দেওয়া হয়েছিল। মঙ্গোলিয়ায় তিনি তারেগেন খাতুনের প্রিয় হয়ে ওঠেন।

১২১৪ সালে, ওগেদাই খানের মৃত্যুর পরে ক্ষমতা তার এক বিধবা মগে খাতুনের হাতে চলে যায়, যিনি আগে চেঙ্গিস খানের স্ত্রী ছিলেন। তবে, ১২২২ সালের বসন্তে তারেগেন খাতুন চাগতাই এবং তার পুত্রদের সহায়তায় গ্রেট খাতুন উপাধি নিয়ে সম্পূর্ণ ক্ষমতা গ্রহণ করেছিলেন এবং তার নিজের পদে ওগেদাইকে মন্ত্রী হিসেবে স্থান দেন। তার সবচেয়ে গুরুত্বপূর্ণ মন্ত্রিসভার সদস্য ছিলেন ফাতিমা। আবদুর রহমানকে উত্তর চীনে সাধারণ প্রশাসনের দায়িত্বে নিযুক্ত করা হয়েছিল, এবং ফাতেমা মঙ্গোলের দরবারে খুব শক্তিশালী অবস্থানে এসেছিলেন। একজন মন্ত্রীর পদ ত্রয়োদশ শতাব্দীর কোনও মহিলার পক্ষে খুব অস্বাভাবিক ছিল।

১২৪৬ সালে, তারেগেনের পুত্র গেয়িক খান ক্ষমতায় আসেন, এবং তারেজন রিজেন্সি থেকে পদত্যাগ করেন। গাগিককে খাগান হিসাবে নির্বাচন নিশ্চিত করার ক্ষেত্রে তার ভূমিকা সত্ত্বেও, তারেগেন এবং গাইকের মধ্যে সম্পর্ক খারাপ ছিল। গিউকের ভাই কোডেন ফাতেমার বিরুদ্ধে ডাকিনীবিদ্যা ব্যবহার করে তার স্বাস্থ্যের ক্ষতি করার অভিযোগ এনেছিলেন। যখন কয়েক মাস পরে কোডেন মারা গেলেন, গিউক তার বাবাকে ফাতেমাকে মৃত্যুদণ্ডের জন্য হস্তান্তর করার জন্য চাপ দিয়েছিলেন। তারেগেন প্রত্যাখ্যান তা করেন এবং তার পুত্র গৌনিককে হুমকি দিয়েছিলেন যে তাকে হত্যা করার পরেও সে আত্মহত্যা করবে। তবুও, গিয়াকের লোকেরা ফাতেমাকে ধরে ফেলে ও তাকে নির্যাতন করে। তার সমস্ত অলঙ্কার তার সাথে সেলাই করে জলে ফেলে দিয়ে তাকে মৃত্যুদণ্ড দিয়েছিল; রাজকীয় পরিবারে তারেগেনের সমর্থকদের একই সাথে সরিয়ে ফেলা হয়েছিল। ফাতেমার মৃত্যুর ১৮ মাসের মধ্যে, তারেগেন নিজেও অব্যক্ত পরিস্থিতিতে মারা গিয়েছিলেন।

## তথ্যসূত্র

বিষয়শ্রেণী:মঙ্গোল সাম্রাজ্যের মুসলিম
বিষয়শ্রেণী:১২৪৬-এ মৃত্যু
বিষয়শ্রেণী:মঙ্গোল সাম্রাজ্যের নারী
বিষয়শ্রেণী:১৩শ শতাব্দীর ইরানি ব্যক্তি
বিষয়শ্রেণী:মধ্যযুগীয় পারস্যের নারী
বিষয়শ্রেণী:ডুবিয়ে মৃত্যুদণ্ড কার্যকর করা ব্যক্তি
বিষয়শ্রেণী:১৩শ শতাব্দীতে মৃত্যুদণ্ড কার্যকর হওয়া ব্যক্তি
মহেন্দ্র গুপ্ত

**মহেন্দ্র গুপ্ত ** ()(২৭ অক্টোবর, ১৯১০ —১১ নভেম্বর, ১৯৮৪) বাংলার নাট্যজগতের প্রখ্যাত নাট্যকার, মঞ্চাভিনেতা ও নাটক পরিচালক।

## জন্ম ও শিক্ষা জীবন
মহেন্দ্র গুপ্ত ১৯১০ খ্রিস্টাব্দের ২৮ শে অক্টোবর (১৪ ই মাঘ ১৩১৮ বঙ্গাব্দে) ব্রিটিশ ভারতের অধুনা বাংলাদেশের ফরিদপুরের দুলালী গ্রামে জন্মগ্রহণ করেন। ইংরাজী শিক্ষায় শিক্ষিত পিতা দেবেন্দ্রমোহন গুপ্ত আইন ব্যবসায় যুক্ত ছিলেন। মাতা বিমলাসুন্দরী দেবী। মহেন্দ্র পিতামাতার তিন সন্তানের মধ্যে জ্যেষ্ঠ ছিলেন। সমৃদ্ধ সাংস্কৃতিক পরিবেশে কেটেছে তার শিক্ষা জীবন। গ্রামের ঈশান ইন্সটিটিউট পড়াশোনা শুরু করে ১৯২৭ খ্রিস্টাব্দে ম্যাট্রিক পাশ করে ভর্তি হন ফরিদপুরে রাজেন্দ্র কলেজে। সেখান থেকে ১৯২৯ খ্রিস্টাব্দে ইন্টারমিডিয়েট ও ১৯৩১ খ্রিস্টাব্দে বি.এ পাশ করে কলকাতায় আসেন। তবে রাজেন্দ্র কলেজে পড়ার সময়ই তার মৌলিক নাটক রচনার প্রবণতা প্রকাশ পায়। লিখেও ফেলেন বিখ্যাত ও প্রশংসিত  নাটক 'উত্তরা'। কলকাতায় এসে পরিচয় হয় নির্মলেন্দু লাহিড়ীর সঙ্গে। 
## কর্মজীবন
এম.এ পাশের পর অধ্যাপনা করার সময় থেকে  নির্মলেন্দু লাহিড়ীর অনুপ্রেরণায় নিয়মিত নাটক  রচনা শুরু করেন। ১৯৩৩ খ্রিস্টাব্দে লিখলেন বৌদ্ধ উপাখ্যান অবলম্বনে 'বসুমিত্রা'। কাব্য সৌন্দর্য ও সাহিত্যগুণে পুষ্ট নাটকটি জনসমাদরের অভাবে মঞ্চস্থ না হয়ে তারই রচিত অন্য নাটক 'গয়াতীর্থ' অভিনীত হল মহাসমারোহে মিনার্ভা থিয়েটারে ১৯৩৭ খ্রিস্টাব্দে। ১৯৪০ খ্রিস্টাব্দে  নাট্য পরিচালক হিসাবে স্টার থিয়েটার আসেন। এর মধ্যে এক ইন্সিওরেন্স কোম্পানির চাকরি নিয়ে দিল্লি যান, কিন্তু সেখানে কর্মরত অবস্থায় নির্মলেন্দু লাহিড়ীর সাথে নিয়মিত যোগাযোগ রাখতেন। দিল্লি অবস্থান কালে লিখলেন "সোনার বাংলা"। অভিনেতা হিসাবে মঞ্চে আসার আগে 'কঙ্কাবতীর ঘাট', 'টিপু সুলতান ', মহারাজা নন্দকুমার' এর পরিচালক ছিলেন তিনি। শেষোক্ত নাটকটির জন্য তার জেল হয়েছিল। কিন্তু নাটকের জন্য ছিল প্রবল আকর্ষণ। চাকরিতে ইস্তফা দিয়ে চলে আসেন কলকাতায়। ১৯৪৭ খ্রিস্টাব্দে 'স্বর্গ হতে বড়' নাটক টিতে প্রথম অভিনেতা হিসাবে মঞ্চে অবতরণ করেন। ১৯৫৫ খ্রিস্টাব্দে মিনার্ভা থিয়েটারে যোগ দিয়ে তিনটি নাটক পরিচালনা ও তাতে অভিনয় করেন। রঙমহল থিয়েটারে নির্মলেন্দু লাহিড়ীর সঙ্গে 'দেবী দুর্গা' নাটকে অভিনয় করেন। এরপর ১৯৬২ খ্রিস্টাব্দে 'সন্তপর্ণ' নামে নিজের দল গঠন করে জেলায় জেলায় থিয়েটার অনুষ্ঠান করতেন। তবে নিজের দল করলেও অন্যান্য নাট্য পরিচালক বিশেষকরে দেবনারায়ণ গুপ্তের অধীনে অভিনেতা হিসাবে কাজ করেছেন। চলচ্চিত্রেও অভিনয়  ও পরিচালনা করেছিলেন মহেন্দ্র গুপ্ত। ১৯৫২ খ্রিস্টাব্দে তার প্রথম অভিনীত ও পরিচালিত ছায়াছবি  'অমর প্রেম' মুক্তি পায় । শেষ জীবনে যাত্রাপালা যোগ দিয়েছেলেন। তার রচিত উল্লেখযোগ্য নাটক গুলি হল-
* 'উত্তরা' (১৯৩৩)
* 'বসুমিত্রা' (১৯৩৬)
* 'সোনার বাংলা' (১৯৩৬)
* 'গয়াতীর্থ' (১৯৩৭)
* 'অভিযান'
* 'শতবর্ষ আগে'
* 'হায়দর আলি'
* 'মাইকেল মধুসূদন' (১৯৪২)
* 'অভিশপ্ত গন্ধর্ব' 

## জীবনাবসান
নট ও নাট্যকার মহেন্দ্র গুপ্ত ১৯৮৪ খ্রিস্টাব্দের ১১ ই নভেম্বর কলকাতায় প্রয়াত হন। 

## তথ্যসূত্র

বিষয়শ্রেণী:১৯১০-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:নগরকান্দা উপজেলার ব্যক্তি
বিষয়শ্রেণী:বাঙালি নাট্যকার
বিষয়শ্রেণী:বাঙালি মঞ্চ অভিনেতা
বিষয়শ্রেণী:বাঙালি নাট্য ব্যক্তিত্ব
বিষয়শ্রেণী:সরকারি রাজেন্দ্র কলেজের প্রাক্তন শিক্ষার্থী
বাংলাদেশ ইনসুলেটর এন্ড স্যানিটারীওয়্যার ফ্যাক্টরী লিমিটেড

**বাংলাদেশ ইনসুলেটর এন্ড স্যানিটারীওয়্যার ফ্যাক্টরী লিমিটেড** (বিআইএসএফ) বাংলাদেশ সরকারের একটি মালিকানাধীন সিরামিকস ও স্যানিটারিওয়্যার উৎপাদন সংস্থা। এটি কমোড, বেসিন ইত্যাদি আইটেম প্রস্তুত করে। এটি রাষ্ট্রীয় মালিকানাধীন বাংলাদেশ রাসায়নিক শিল্প কর্পোরেশনের সহযোগী অংশ এবং এটি একটি বিধিবদ্ধ সংস্থা হিসাবে শ্রেণিবদ্ধ করা হয়েছে।

## ইতিহাস
বাংলাদেশ ইনসুলেটর এন্ড স্যানিটারীওয়্যার ফ্যাক্টরী লিমিটেড ১৯৬৬ সালে তৎকালীন চেকস্লোভাকিয়ায় অবস্থিত মেসার্স প্রগো ইনভেস্ট কর্পোরেশনের প্রযুক্তিগত সহায়তায় প্রতিষ্ঠিত হয়েছিল। কারখানাটি ঢাকার মিরপুর মডেল থানায় অবস্থিত। কারখানাটি নেত্রকোণা জেলা থেকে সাদা কাদামাটি এবং সিলেট জেলা থেকে বল ক্লে দিয়ে এটির পণ্য তৈরি করে। ১৯৭৭ সালে কারখানাটি টাইলস উৎপাদন শুরু করে। এটি বাংলাদেশ সরকারের একটি লাভজনক উদ্যোগ।

২০১৮ সালে, শিল্প মন্ত্রণালয়ের একটি কমিটি সুপারিশ করেছিল যে সরকার শেয়ার বাজারে এই সংস্থার শেয়ার লোড করে। কারখানাটি প্রতি বছর ৩৪০ মিলিয়ন টন পণ্য উৎপাদন করে। উৎপাদন প্রক্রিয়া থেকে দূষণ রোধ করতে যথেষ্ট কাজ না করার জন্য এটি সমালোচিত হয়েছে।

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:১৯৭৬-এ বাংলাদেশে প্রতিষ্ঠিত
টি. উদয়াসুরিয়ান

**টি উদয়াসুরিয়ান** একজন ভারতীয় রাজনীতিবিদ এবং তামিলনাড়ুর বিধানসভার সদস্য।

উদয়াসুরিয়ান ১৯৮৯  ও ২০০৬ নির্বাচনে  চিন্সালাম আসন থেকে এবং ১৯৯৬  ও ২০১৬ সালের নির্বাচনে শঙ্করপুরম আসন থেকে দ্রাবিড় মুন্নেত্র কড়গমের (ডিএমকে) প্রার্থী হিসাবে তামিলনাড়ু বিধানসভায় নির্বাচিত হয়েছিলেন  । 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:দ্রাবিড় মুনেত্র কড়গমের রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তামিলনাড়ু বিধানসভার সদস্য ১৯৯৬-২০০১
বিষয়শ্রেণী:তামিলনাড়ু বিধানসভার সদস্য ২০০৬-২০১১
বিষয়শ্রেণী:তামিলনাড়ু বিধানসভার সদস্য ২০১৬-২০২১
বিষয়শ্রেণী:তামিলনাড়ু বিধানসভার সদস্য ২০২১-২০২৬
এম. এ. বৈথলিঙ্গম

**এম এ বৈথলিঙ্গম**, বানান **এমএ বৈদ্যলিঙ্গগম** একজন ভারতীয় রাজনীতিবিদ এবং তামিলনাড়ুর বিধানসভার সদস্য ছিলেন। তিনি ১৯৮৯, ১৯৯৬  এবং ২০০১ সালের নির্বাচনে দ্রাবিড় মুন্নেত্র কড়গম (ডিএমকে) প্রার্থী হিসাবে তাম্বরাম আসন থেকে তামিলনাড়ু বিধানসভায় নির্বাচিত হয়েছিলেন।  তিনবারের বিধায়ক, যিনি অবিভক্ত তাম্বারাম আসন থেকে ডিএমকে প্রার্থী হিসাবে টানা প্রতিদ্বন্দ্বিতা করেছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:দ্রাবিড় মুনেত্র কড়গমের রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তামিলনাড়ু বিধানসভার সদস্য ১৯৯৬-২০০১
বিষয়শ্রেণী:তামিলনাড়ু বিধানসভার সদস্য ২০০১-২০০৬
বি রাজা রবি বর্মা

**বি রাজা রবি বর্মা** একজন ভারতীয় রাজনীতিবিদ এবং তামিলনাড়ু থেকে নির্বাচিত সাবেক সংসদ সদস্য। তিনি ১৯৮৯ ও ১৯৯১ সালের নির্বাচনে সর্বভারতীয় আন্না দ্রাবিড় মুনেত্র কড়গম প্রার্থী হিসাবে পোল্লাচি আসন থেকে লোকসভায় নির্বাচিত হয়েছিলেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:তামিলনাড়ুর লোকসভা সদস্য
বিষয়শ্রেণী:নবম লোকসভার সদস্য
বিষয়শ্রেণী:দশম লোকসভার সদস্য
বিষয়শ্রেণী:দ্রাবিড় মুনেত্র কড়গমের রাজনীতিবিদ
বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)